Diari Oficial de la Generalitat Valenciana


Sumari del DOGV 4805, del 26-07-2004 (2004/7676)

Informació pública de la suspensió de llicències de parcel·lació, edificació, autoritzacions prèvies, declaracions d'interés comunitari, proposta de programes d'actuació integrada en l'àrea de SNU confrontant amb el bypass i carretera de la Gombalda.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4805

Data del DOGV
:   26-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7676


Organisme emissor
:   Ajuntament de Museros

Tipus de document
:   Anunci

Informació pública de la suspensió de llicències de parcel·lació, edificació, autoritzacions prèvies, declaracions d'interés comunitari, proposta de programes d'actuació integrada en l'àrea de SNU confrontant amb el bypass i carretera de la Gombalda. [2004/M7676]
  
El Ple de l'Ajuntament de Museros, en sessió del dia 24 de juny de 2004, acordà sotmetre a informació pública el següent acord:
  
Informació pública de la suspensió de llicències de parcel·lació, edificació, autoritzacions prèvies, declaracions d'interés comunitari, proposta de programes d'actuació integrada en l'àrea de SNU confrontant amb el bypass i carretera de la Gombalda, als efectes d'estudiar l'ordenació del proper polígon industrial de Museros.
  
Considerant que, en virtut del disposat en l'article 152.1 del Reglament de Planejament de la Comunitat Valenciana, aprovat per Decret 201/1998, de 15 d'abril, els òrgans administratius competents per tal de sotmetre a informació pública plans i programes; abans de convocar esta informació pública, podran acordar la suspensió de llicències, programació o autoritzacions administratives per àrees o usos determinats, amb el fi de facilitar l'estudi o reforma de l'ordenació urbanística.
  
Considerant que, pel Departament d'Urbanisme s'ha començat l'estudi de l'ordenació urbanística del SNU confrontant amb el bypass i carretera de la Gombalda per a ubicar el futur polígon industrial de Museros, i als efectes de facilitar l'anàlisi i estudi de la nova ordenació proposada, mentre es redacten per l'arquitecte municipal i assessor jurídic d'urbanisme les distintes solucions urbanístiques.
  
En virtut de tot l'anterior, el Ple de la corporació acorda, per unanimitat:
  
Primer. La suspensió de les llicències i/o autoritzacions, programes i DIC en SNU confrontant amb el bypass i carretera de la Gombalda per a ubicar el futur polígon industrial de Museros.
  
Segon. La suspensió acordada s'extingirà en el termini d'un any des de la publicació del present edicte en el Diari Oficial de la Generalitat Valenciana, i en tot cas, amb l'aprovació definitiva del planejament en estudi.
  
Tercer. Si durant l'any de vigència de la suspensió es produeix la convocatòria de la informació pública de l'instrument d'ordenació urbanística, es mantindrà esta per a les àrees les noves determinacions de planejament de les quals suposen modificacions de l'ordenació urbanística, extingint-se definitivament els seus efectes, transcorreguts dos anys des de l'acord de suspensió adoptat per facilitar l'estudi del planejament o la seua reforma.
  
Quart. Publicar mitjançant edicte en el Diari Oficial de la Generalitat Valenciana i en un periòdic de gran difusió, anunciant la present suspensió.